નવી દિલ્હી:એશિયાનાં તમામ ચલણોમાં રૂપિયાનો દેખાવ ચાલુ વર્ષમાં સૌથી વધુ ખરાબ છે અને 16 ઓગસ્ટે તેણે ડોલર સામે 70ની સપાટી પણ તોડી હતી. પરંતુ ભારતીય રૂપિયા માટે ‘ફ્રેન્ડલી’ દેશોમાં રૂપિયાની લોકપ્રિયતા વધી રહી છે. આ દેશોમાં સ્થાનિક કરન્સી ભારતીય રૂપિયા જેટલી મજબૂત નથી. છેલ્લા કેટલાક મહિનામાં સાઉથ આફ્રિકન રેન્ડના મૂલ્યમાં 10 ટકાનો ઘટાડો થયો છે. તુર્કીશ લીરામાં 60 ટકાથી વધુ અને ઇન્ડોનેશિયન રૂપિયાહમાં ચારથી પાંચ ટકા ઘટાડો થયો છે તેમ કોક્સ એન્ડ કિંગ્સના રિલેશનશિપ હેડ કરણ આનંદે જણાવ્યું હતું.